b'\n_START_ARTICLE_\nBol\xc3\xadgraf intel\xc2\xb7ligent\n_START_PARAGRAPH_\nUn bol\xc3\xadgraf intel\xc2\xb7ligent (de l\'angl\xc3\xa8s smart pen) o bol\xc3\xadgraf digital \xc3\xa9s un instrument de tinta que enregistra les l\xc3\xadnies dibuixades per l\'usuari per tal de transmetre-les a un ordinador. Aquest tipus de bol\xc3\xadgraf s\'utilitza generalment en conjunci\xc3\xb3 amb un quadern digital, encara que les dades tamb\xc3\xa9 poden ser utilitzades per diferents aplicacions o simplement com a gr\xc3\xa0fics\n_START_SECTION_\nDescripci\xc3\xb3\n_START_PARAGRAPH_\nCom a dispositiu d\'entrada captura la lletra o tra\xc3\xa7os d\'un usuari, converteix la informaci\xc3\xb3 anal\xc3\xb2gica manuscrita creada utilitzant "bol\xc3\xadgraf i paper" a dades digitals, habilitant les dades per a ser utilitzades en diverses aplicacions. Per exemple, les dades d\'escriptura poden ser digitalitzades i carregades a un ordinador i mostrades en el seu monitor. Les dades llavors poden ser interpretades per un programari d\'OCR permetent al bol\xc3\xadgraf digital actuar com a interf\xc3\xadcie d\'entrada de text._NEWLINE_Un bol\xc3\xadgraf digital \xc3\xa9s generalment m\xc3\xa9s gran i t\xc3\xa9 m\xc3\xa9s caracter\xc3\xadstiques que un estilet digital. Els bol\xc3\xadgrafs digitals t\xc3\xadpicament contenen electr\xc3\xb2nica interna i tenen caracter\xc3\xadstiques com sensibilitat a la pressi\xc3\xb3, botons d\'entrada, mem\xc3\xb2ria, capacitat d\'emmagatzemar dades com esborranys electr\xc3\xb2nics i trametre-les ._NEWLINE_Alguns bol\xc3\xadgrafs digitals estan equipats amb un dispositiu d\'enregistrament que permet utilitzar-los com dict\xc3\xa0fon intel\xc2\xb7ligent. Poden ser emprats, per exemple pels estudiants per gravar la veu del mestre tot i prenent notes. Llavors \xc3\xa9s possible escoltar un segment de so associat amb una zona del quadern digital, tocant aquesta zona amb la punta del bol\xc3\xadgraf .\n_START_SECTION_\nAcceler\xc3\xb2metre\n_START_PARAGRAPH_\nEls bol\xc3\xadgrafs digitals basats en un acceler\xc3\xb2metre contenen components que detecten el moviment del bol\xc3\xadgraf i el contacte amb la superf\xc3\xadcie d\'escriptura.\n_START_SECTION_\nActiu\n_START_PARAGRAPH_\nEls bol\xc3\xadgrafs actius, com N-trig  DuoSense Pen\xe2\x84\xa2, inclouen components electr\xc3\xb2nics que emeten uns senyals que s\xc3\xb3n agafats per un dispositiu constru\xc3\xaft dins el digitalitzador i transm\xc3\xa8s al seu controlador, proporcionant dades sobre la posici\xc3\xb3 del bol\xc3\xadgraf, pressi\xc3\xb3 aplicada, bot\xc3\xb3 premut i altres funcionalitats.\n_START_SECTION_\nPosicional\n_START_PARAGRAPH_\nEls bol\xc3\xadgrafs posicionals utilitzen un circuit X-Y per detectar la posici\xc3\xb3 de la punta mentre s\'escriu. Alguns models que utilitzen aquesta t\xc3\xa8cnica es poden trobar en les tauletes gr\xc3\xa0fiques fetes populars per Wacom, i a les Tauletes t\xc3\xa0ctils que utilitzen la tecnologia Wacom  Penabled\xe2\x84\xa2 .\n_START_SECTION_\nC\xc3\xa0mera\n_START_PARAGRAPH_\nEls bol\xc3\xadgrafs digitals amb c\xc3\xa0mera: utilitzen un paper digital especial per detectar a quin lloc del paper el bol\xc3\xadgraf contacta amb la superf\xc3\xadcie d\'escriptura, com aquells que utilitzen la tecnologia sueca Anoto .\n_START_SECTION_\nTrackball\n_START_PARAGRAPH_\nEls bol\xc3\xadgraf-trackball: utilitzen un sensor situat dins del bol\xc3\xadgraf per detectar el moviment del trackball sobre la superf\xc3\xadcie.'